CELEX: C2007/223/27
Language: ro
Date: 2007-09-22 00:00:00
Title: Cauza T-293/07 P: Recurs introdus la 3 august 2007 de Alessandro Lofaro împotriva ordonanței pronunțate la 24 mai 2007 de Tribunalul Funcției Publice în cauzele conexate F-27/06 și F-75/06, Lofaro/Comisia Comunităților Europene

22.9.2007   
            
            
               RO
            
            
               Jurnalul Oficial al Uniunii Europene
            
            
               C 223/16
            
         Recurs introdus la 3 august 2007 de Alessandro Lofaro împotriva ordonanței pronunțate la 24 mai 2007 de Tribunalul Funcției Publice în cauzele conexate F-27/06 și F-75/06, Lofaro/Comisia Comunităților Europene
   (Cauza T-293/07 P)
   (2007/C 223/27)
   Limba de procedură: franceza
   Părțile
   
      Recurent: Alessandro Lofaro (Lisabona, Portugalia) (reprezentant: J.-L. Laffineur, avocat)
   
      Cealaltă parte în proces: Comisia Comunităților Europene
   Concluziile recurentului
   
               —
            
            
               declararea recursului admisibil și întemeiat și, pe cale de consecință,
            
         
               —
            
            
               anularea ordonanței Tribunalului Funcției Publice în cauzele F-27/06 și F-75/06, pronunțată la 24 mai 2007;
            
         
               —
            
            
               judecarea cauzei și admiterea acțiunii inițiale a recurentului.
            
         Motivele și principalele argumente
   Prin recurs, recurentul pretinde că Tribunalul ar fi săvârșit erori de drept în interpretarea dată articolului 90 alineatul (2) din Statutul funcționarilor și, în particular, în ce privește termenul stabilit pentru introducerea reclamației și data care trebuie luată în considerare pentru expirarea acestui termen. Recurentul arată că interpretarea dată de Tribunal ar aduce atingere principiilor generale de drept comunitar, cum ar fi principiul securității juridice, principiul nediscriminării și cel al proporționalității, precum și drepturilor recurentului. În plus, susține recurentul, Tribunalul nu ar fi răspuns la toate motivele formulate de acesta în acțiuni și, în consecință, ordonanța ar fi afectată de un viciu privind motivarea, care ar fi insuficientă și eronată.